9.0 การจัดการ

9.1 ผู้บริหารแผน

  ภายหลังจากวันที่ศาลมีคำสั่งเห็นชอบด้วยกับแผนฟื้นฟูกิจการและแต่งตั้งให้บริษัทฯเป็นผู้บริหารแผนฟื้นฟูกิจการเมื่อวันที่
  9 กุมภาพันธ์ 2544 นั้น บรรดาสิทธิและหน้าที่ของผู้ทำแผนจึงตกเป็นของผู้บริหารแผน

ขอบเขตอำนาจและหน้าที่ของผู้บริหารแผน

  1.
  ดำเนินการตามแผนฟื้นฟูกิจการและปฏิบัติตามข้อกำหนดและเงื่อนไขของสัญญาปรับปรุงโครงสร้างหนี้ใน

  นามของผู้บริหารแผน

  2.
  ดำเนินการตามแผนฟื้นฟูกิจการและปฏิบัติตามข้อกำหนดและเงื่อนไขของสัญญาปรับปรุงโครงสร้างหนี้ในนามของบริษัทฯ

  3.
  ดำเนินการบริหารกิจการของบริษัทฯแทนผู้บริหารและผู้ถือหุ้นของบริษัทฯภายใต้กระบวนการฟื้นฟูกิจการ

  4.
  ผู้บริหารแผนจะต้องจัดทำรายงานผลการปฏิบัติงานของบริษัทฯเสนอต่อเจ้าพนักงานพิทักษ์ทรัพย์ทุกๆ
  รอบสามเดือน

  ทั้งนี้ แผนฟื้นฟูกิจการได้กำหนดกรณีที่ผู้บริหารแผนจะพ้นจากตำแหน่งเมื่อ

  1. บริษัทฯในฐานะผู้บริหารแผนได้เลิกกิจการ

  2. ศาลอนุญาตให้บริษัทฯลาออกจากการเป็นผู้บริหารแผน

  3. ศาลมีคำสั่งหรือตัดสินว่าบริษัทฯไร้ความสามารถหรือเสมือนไร้ความสามารถ

  4.ศาลมีคำสั่งให้ผู้บริหารแผนของบริษัทฯพ้นจากตำแหน่งในกรณีที่ผู้บริหารแผนไม่ดำเนินการตามแผนหรือปฏิบัติหน้าที่โดยทุจริตหรือก่อให้เกิดความเสียหายแก่เจ้าหนี้ของบริษัทฯ
  หรือขาดคุณสมบัติของผู้บริหารแผน หรือมีเหตุอื่นที่ไม่สมควรเป็นผู้บริหารแผน ต่อไป หรือ

  5. สิ้นสุดระยะเวลาตามแผนฟื้นฟูกิจการ

9.2 โครงสร้างการจัดการ พิจารณาจากผังองค์กร (ตามเอกสารแนบ 1)

  โครงสร้างการจัดการของบริษัทฯ ซึ่งเป็นผู้บริหารแผนประกอบด้วยคณะกรรมการ 3 ชุด
  ได้แก่คณะกรรมการบริษัทฯ คณะกรรมการบริหาร และคณะกรรมการตรวจสอบ ซึ่งมีรายละเอียด
  ดังนี้

  (รายละเอียดเกี่ยวกับผู้บริหารและผู้มีอำนาจควบคุมของบริษัทฯ
  รวมทั้งรายละเอียดเกี่ยวกับกรรมการของบริษัทฯย่อยตามเอกสารแนบ 2)

  1) คณะกรรมการบริษัท

+-------+---------------------------+---------------------------------+
| เลขที่  | ชื่อ – สกุล                  | ตำแหน่ง                          |
+=======+===========================+=================================+
| 1     | นายสุนทร หงส์ลดารมภ์         | ประธานกรรมการและกรรมการอิสระ     |
+-------+---------------------------+---------------------------------+
| 2     | นายสรร อักษรานุเคราะห์       | รองประธานกรรมการ                |
+-------+---------------------------+---------------------------------+
| 3     | นายประชัย เลี่ยวไพรัตน์        | กรรมการ                         |
+-------+---------------------------+---------------------------------+
| 4     | นายกมล เอี่ยมสกุลรัตน์         | กรรมการ                         |
+-------+---------------------------+---------------------------------+
| 5     | นายประทีป เลี่ยวไพรัตน์        | กรรมการ                         |
+-------+---------------------------+---------------------------------+
| 6     | นายชัยณรงค์ แต้ไพสิฐพงษ์       | กรรมการ                         |
+-------+---------------------------+---------------------------------+
| 7     | ดร.ประมวล เลี่ยวไพรัตน์       | กรรมการ                         |
+-------+---------------------------+---------------------------------+
| 8     | นายวิสิทธิ์ น้อยพันธุ์            | กรรมการอิสระ                     |
+-------+---------------------------+---------------------------------+
| 9     | ดร.นราศรี ไววนิชกุล          | กรรมการอิสระ                     |
+-------+---------------------------+---------------------------------+
| 10    | นางบุญศรี เลี่ยวไพรัตน์         | กรรมการ                         |
+-------+---------------------------+---------------------------------+
| 11    | นางสาวสุจิตรา เตชะนาวากุล    | กรรมการ                         |
+-------+---------------------------+---------------------------------+
| 12    | ดร.ชวิน เอี่ยมโสภณา          | กรรมการ                         |
+-------+---------------------------+---------------------------------+
| 13    | นายกิตติ วงศ์จริงตรง          | กรรมการ                         |
+-------+---------------------------+---------------------------------+
| 14    | นายประหยัด เลี่ยวไพรัตน์       | กรรมการ                         |
+-------+---------------------------+---------------------------------+

ขอบเขตอำนาจและหน้าที่ของคณะกรรมการบริษัท

  1. ปฏิบัติหน้าที่โดยใช้ ความรู้ ความสามารถ
  และประสบการณ์ให้เป็นไปตามกฎหมายวัตถุประสงค์ (ข้อบังคับ) ด้วยความระมัดระวัง
  เพื่อรักษาผลประโยชน์ของบริษัทฯ และรับผิดชอบต่อผู้ถือหุ้น

  2. กำกับดูแลคณะกรรมการบริหารให้ดำเนินการตามนโยบายที่กำหนดไว้อย่างมีประสิทธิภาพ

  3. พิจารณาผลการดำเนินงานของบริษัทฯ ทุกไตรมาส

  4. กำหนดเงินปันผลระหว่างกาลให้แก่ผู้ถือหุ้น

1)  
2)  
3)  
4)  
5)  
6)  

  2) คณะกรรมการบริหาร

  -------- ------------------------- ------------------------------------
  เลขที่     ชื่อ – สกุล                  ตำแหน่ง

  1        นายประชัย เลี่ยวไพรัตน์        ประธานกรรมการบริหาร

  2        นายประทีป เลี่ยวไพรัตน์        กรรมการบริหาร

  3        ดร.ประมวล เลี่ยวไพรัตน์       กรรมการบริหาร

  4        นายประหยัด เลี่ยวไพรัตน์       กรรมการบริหาร

  5        นางบุญศรี เลี่ยวไพรัตน์         กรรมการบริหาร

  6        นายกิตติ วงศ์จริงตรง          กรรมการบริหาร

  7        นางสาวสุจิตรา เตชะนาวากุล    กรรมการบริหาร

  8        ดร.ชวิน เอี่ยมโสภณา          กรรมการบริหาร

  9        นายชัยณรงค์ แต้ไพสิฐพงษ์       กรรมการบริหาร
  -------- ------------------------- ------------------------------------

  ผู้ทำแผนได้มอบอำนาจให้กรรมการผู้มีอำนาจลงนามแทนบริษัทฯ 9 ท่าน
  เป็นผู้มีอำนาจลงนามแทนบริษัทฯ โดยกรรมการ 2 ใน 9 ท่านนี้ ลงลายมือชื่อร่วมกัน
  และประทับตราสำคัญของบริษัทฯ

7)  
8)  
9)  
10) 
11) 

ขอบเขตอำนาจและหน้าที่ของคณะกรรมการบริหาร

  1. บริหารและกำหนดกลยุทธ์การดำเนินธุรกิจให้เป็นไปตามนโยบายคณะกรรมการบริษัทฯ

  2. ติดตามผลการดำเนินงานของฝ่ายต่างๆ

  3. พิจารณาคัดเลือกและแต่งตั้งผู้บริหารระดับสูง

  4. แต่งตั้งและถอดถอนพนักงาน ตลอดจนกำหนดจ่ายเงินบำเหน็จรางวัลแก่พนักงาน

  5. ดำเนินกิจการที่เกี่ยวข้องกับการบริหารงานทั่วไปของบริษัทฯ

  3) คณะกรรมการตรวจสอบ ณ วันที่ 31 ธันวาคม 2546

  -------- ------------------------- ------------------------------------
  เลขที่     ชื่อ – สกุล                  ตำแหน่ง

  1        นายสุนทร หงส์ลดารมภ์         ประธานกรรมการตรวจสอบ

  2        นายวิสิทธิ์ น้อยพันธุ์            กรรมการตรวจสอบ

  3        ดร.นราศรี ไววนิชกุล          กรรมการตรวจสอบ
  -------- ------------------------- ------------------------------------

ขอบเขตอำนาจและหน้าที่ของคณะกรรมการตรวจสอบ

  1. ดูแลรายงานทางการเงินของบริษัทฯ ให้ตรงต่อความเป็นจริง ครบถ้วน เพียงพอ
  และเชื่อถือได้

  2. ดูแลให้บริษัทฯ มีระบบการควบคุมภายในที่เหมาะสมและมีประสิทธิภาพ

  3.พิจารณาคัดเลือก และเสนอแต่งตั้งผู้สอบบัญชีของบริษัทฯ

  4.ดูแลให้บริษัทฯปฏิบัติตามข้อกำหนดและกฎหมายที่เกี่ยวข้อง

  5.ดูแลไม่ให้เกิดความขัดแย้งทางผลประโยชน์ระหว่างบุคคลที่เกี่ยวโยงกัน

  6.จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ

  7. ปฏิบัติการอื่นใดตามที่คณะกรรมการของบริษัทฯ มอบหมาย

  4) รายชื่อผู้บริหารของบริษัทฯ ณ วันที่ 31 ธันวาคม 2546

  -------- ------------------------- -----------------------------------------
  เลขที่     ชื่อ – สกุล                  ตำแหน่ง

  1        นายประชัย เลี่ยวไพรัตน์        ประธานเจ้าหน้าที่บริหาร

  2        นายประทีป เลี่ยวไพรัตน์        กรรมการผู้จัดการใหญ่ สาย LDPE

  3        ดร.ประมวล เลี่ยวไพรัตน์       กรรมการผู้จัดการใหญ่ สาย LDPE

  4        นายประหยัด เลี่ยวไพรัตน์       กรรมการผู้จัดการใหญ่

  5        Mr. Lin-Hua Su            รองผู้จัดการใหญ่อาวุโสโรงงานปูนซีเมนต์

  6        นายประเสริฐ อิทธิเมฆินทร์      รองผู้จัดการใหญ่อาวุโสสายบัญชีและการเงิน

  7        นางสาวจุฬารัตน์ ด่านวัฒนชัย     รองผู้จัดการใหญ่สายบัญชีและการเงิน

  8        นายอนุกูล ปิยะปกรณ์           ผู้ช่วยรองผู้จัดการใหญ่ฝ่ายบัญชี

  9        นายพงศ์ศักดิ์ เหยี่ยงสกุล        ผู้ช่วยรองผู้จัดการใหญ่ฝ่ายการเงิน-ปฏิบัติการการเงิน
  -------- ------------------------- -----------------------------------------

  9.3 การสรรหากรรมการและผู้บริหาร

  คณะกรรมการบริษัทฯ ณ วันที่ 9 กุมภาพันธ์ 2544 ซึ่งเป็นวันที่ศาลมีคำสั่งแต่งตั้งให้บริษัทฯ
  เป็นผู้บริหารแผน ฟื้นฟูกิจการของบริษัทฯ
  เป็นผู้ดำเนินการแต่งตั้งกรรมการและผู้บริหารของบริษัทฯตลอดระยะการฟื้นฟูกิจการ

9.4 ค่าตอบแทนผู้บริหาร

  ในปี 2546 ค่าตอบแทนของกรรมการบริษัทฯ รวม 14 ราย เท่ากับ 10,992,000 บาท
  ส่วนค่าตอบแทนของ

กรรมการบริหาร และผู้บริหารบริษัทฯ รวม 13 ราย รวมเท่ากับ 115,388,500 บาท

  ทั้งนี้ผู้บริหารแผนได้รับผลตอบแทนตามที่ดำรงตำแหน่งเป็นผู้บริหารของบริษัทฯ
  และไม่ได้รับค่าตอบแทนเพิ่มจากการเป็นผู้บริหารแผนแต่อย่างใด

9.5 การกำกับดูแลกิจการ (Code of Best Practice)

  ปัจจุบันบริษัทฯอยู่ภายใต้กระบวนการฟื้นฟูกิจการ
  ดังนั้นการบริหารองค์กรจึงขึ้นอยู่กับข้อกำหนดและเงื่อนไขที่ระบุไว้ในแผนฟื้นฟูกิจการและสัญญาปรับปรุงโครงสร้างหนี้
  อย่างไรก็ตาม
  ผู้บริหารแผนได้ดำเนินการตามแผนโดยให้ความสำคัญในการกำกับดูแลกิจการที่ดีเพื่อก่อให้เกิดความโปร่งใส
  และความเชื่อมั่นขององค์กร โดยยึดถือข้อพึงปฏิบัติที่ดีสำหรับกรรมการบริษัทฯจดทะเบียน (Code
  of best practices) เป็นแนวทาง
  โดยรายละเอียดการปฏิบัติตามหลักการกำกับดูแลกิจการที่ดีของบริษัทฯสรุปได้ดังนี้

1) นโยบายเกี่ยวกับการกำกับดูแลกิจการ

  ปัจจุบัน
  แม้ว่านโยบายส่วนใหญ่ของบริษัทฯจะเป็นไปตามข้อกำหนดและเงื่อนไขที่ระบุไว้ในแผนฟื้นฟูกิจการก็ตาม
  แต่ผู้บริหารแผนก็ให้ความสำคัญต่อระบบการควบคุมและการตรวจสอบภายในตลอดจนการบริหารความเสี่ยงควบคู่ไปพร้อมกับการกำกับดูแลให้การบริหารงานเป็นไปตามข้อกำหนดของกฎหมายและจริยธรรมทางธุรกิจ

  2) สิทธิของผู้ถือหุ้น

  เนื่องจากพระราชบัญญัติล้มละลายได้กำหนดให้สิทธิและหน้าที่ของผู้ถือหุ้น
  (ยกเว้นสิทธิในการได้รับเงินปันผล)
  ระงับสิ้นลงในระหว่างที่บริษัทฯอยู่ภายใต้กระบวนการฟื้นฟูกิจการ
  ดังนั้นการดำเนินการตามหน้าที่ของผู้ถือหุ้นจึงหยุดระงับลงชั่วคราว
  อย่างไรก็ตามบริษัทฯก็ได้จัดทำรายงานประจำปีเพื่อนำส่งผู้ถือหุ้นรับทราบข้อมูลที่เกี่ยวข้องกับบริษัทฯอย่างต่อเนื่อง

3) สิทธิของผู้มีส่วนได้เสีย

  ผู้บริหารแผนได้ให้ความสำคัญต่อสิทธิของผู้มีส่วนได้เสียทุกกลุ่มโดยบริษัทฯมีนโยบายที่จะดูแลการจัดลำดับความสำคัญให้เป็นไปอย่างเหมาะสมและเป็นธรรมแก่ทุกฝ่าย
  ไม่ว่าจะเป็นผู้ถือหุ้น ผู้บริหาร พนักงานคู่ค้า คู่แข่ง เจ้าหนี้ ชุมชน และหน่วยงานอื่นที่เกี่ยวข้อง
  เนื่องจากบริษัทฯตระหนักถึงแรงสนับสนุนจากผู้มีส่วนได้เสียทุกกลุ่ม
  ซึ่งจะสร้างความสามารถในการแข่งขันและสร้างกำไรให้กับบริษัทฯในระยะยาว

4) การประชุมผู้ถือหุ้น

  เนื่องจากบริษัทฯอยู่ระหว่างกระบวนการฟื้นฟูกิจการตามที่ได้กล่าวในตอนต้น
  จึงไม่มีการเรียกประชุมผู้ถือหุ้น อย่างไรก็ตามการบริหารกิจการโดยบริษัทฯในฐานะผู้บริหารแผน
  ก็ได้พิจารณาและคำนึงถึงผลประโยชน์สูงสุดของผู้ถือหุ้นมาโดยตลอด

5) ภาวะผู้นำและวิสัยทัศน์

  นอกจากผู้บริหารแผนจะรับผิดชอบดูแลให้บริษัทฯปฏิบัติตามข้อกำหนดและเงื่อนไขของแผนฟื้นฟูกิจการและสัญญาหลักในการปรับปรุงโครงสร้างหนี้แล้ว
  ผู้บริหารแผนยังเป็นผู้มีส่วนร่วมกำกับดูแลฝ่ายบริหารให้ดำเนินการตามนโยบายที่กำหนดไว้
  โดยคำนึงถึงผลประโยชน์สูงสุดของบริษัทฯและผู้ถือหุ้นโดยรวม
  ตลอดจนพิจารณาผลการดำเนินงานของบริษัทฯเปรียบเทียบกับเป้าหมายที่วางไว้

  6) ความขัดแย้งทางผลประโยชน์

  เพื่อป้องกันความขัดแย้งทางผลประโยชน์
  บริษัทฯมีนโยบายให้การอนุมัติการทำรายการระหว่างกันให้เป็นไปตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  รวมทั้งตลาดหลักทรัพย์แห่งประเทศไทย
  นอกจากนี้บริษัทฯได้กำหนดให้คณะกรรมการตรวจสอบเป็นผู้อนุมัติและตรวจสอบรายการระหว่างกัน
  โดยได้เปิดเผยรายละเอียดของรายการระหว่างกันที่เกิดขึ้นในงบการเงินตามมาตรฐานการบัญชีที่กำหนด

  ทั้งนี้กรณีที่มีธุรกรรมที่เป็นรายการระหว่างกันนั้น
  บริษัทฯจะยึดถือประโยชน์สูงสุดของบริษัทฯเป็นเกณฑ์และให้เป็นไปตามเงื่อนไขการค้าปกติ
  โดยบริษัทฯมีนโยบายในการอนุมัติธุรกรรมดังกล่าวให้เสมือนการดำเนินการค้ากับคู่ค้าทั่วไปโดยไม่มีการเลือกปฏิบัติ

  นอกจากนี้
  บริษัทฯยังมีนโยบายห้ามไม่ให้กรรมการและผู้บริหารนำข้อมูลของบริษัทฯไปใช้เพื่อประโยชน์ส่วนตนไม่ว่าทางตรงหรือทางอ้อม
  และไม่ว่าจะได้รับผลตอบแทนหรือไม่ก็ตาม
  ดังรายละเอียดในหัวข้อนโยบายและวิธีการดูแลผู้บริหารในการนำข้อมูลภายในไปใช้

7) จริยธรรมทางธุรกิจ

  ผู้บริหารแผนได้ปฏิบัติตามข้อพึงปฏิบัติที่ดีสำหรับกรรมการบริษัทฯจดทะเบียนตามแนวทางของตลาดหลักทรัพย์
  โดยกรรมการของผู้บริหารแผนได้รับทราบถึงบทบาทหน้าที่และความรับผิดชอบของตนเองในการดำเนินธุรกิจเพื่อประโยชน์ของผู้มีส่วนได้เสียกลุ่มต่างๆและป้องกันความขัดแย้งทางผลประโยชน์

8) การถ่วงดุลของกรรมการที่ไม่เป็นผู้บริหาร

  คณะกรรมการของผู้บริหารแผนมีจำนวน 14 ท่าน
  ซึ่งในจำนวนดังกล่าวมีกรรมการซึ่งเป็นอิสระจำนวน 3 ท่าน

9) การรวมหรือการแยกตำแหน่ง

  ตามโครงสร้างการจัดการของบริษัทฯ ประธานกรรมการมาจากกรรมการอิสระ
  โดยมีบทบาทแยกจากประธานกรรมการบริหาร
  เพื่อให้มีการถ่วงดุลอำนาจโดยแบ่งหน้าที่การกำกับดูแลกิจการและการบริหารออกจากกัน

  10) ค่าตอบแทนของกรรมการและผู้บริหาร

  บริษัทฯมีนโยบายกำหนดค่าตอบแทนกรรมการในลักษณะเทียบเคียงได้กับอุตสาหกรรมเดียวกัน
  การจ่ายค่าตอบแทนสำหรับผู้บริหารจะสอดคล้องกับผลการดำเนินงานของบริษัทฯและผลการปฏิบัติงานของผู้บริหาร
  รายละเอียดแสดงในหัวข้อค่าตอบแทนผู้บริหาร

11) การประชุมคณะกรรมการ

  ผู้บริหารแผนได้จัดให้มีการประชุมคณะกรรมการของผู้บริหารแผนอย่างสม่ำเสมอ
  โดยเฉลี่ยอย่างน้อยเดือนละ 1 ครั้ง
  และการประชุมผู้บริหารแผนแต่ละครั้งจะปฏิบัติตามพระราชบัญญัติบริษัทฯมหาชนจำกัด
  เรื่องการประชุมคณะกรรมการอย่างถูกต้อง

  ทั้งนี้ในปี 2546 คณะกรรมการบริษัทฯได้มีการประชุมรวมทั้งสิ้น 12 ครั้ง
  โดยมีรายละเอียดการเข้าร่วมประชุมของกรรมการ ดังนี้

1. นายสุนทร หงส์ลดารมภ์ เข้าร่วมประชุม 12 ครั้ง

2. นายสรร อักษรานุเคราะห์ เข้าร่วมประชุม 10 ครั้ง

3. นายกมล เอี่ยมสกุลรัตน์ เข้าร่วมประชุม 12 ครั้ง

4. นายประชัย เลี่ยวไพรัตน์ เข้าร่วมประชุม 10 ครั้ง

5. นายชัยณรงค์ แต้ไพสิฐพงษ์ เข้าร่วมประชุม 11 ครั้ง

6. นายกิตติ วงศ์จริงตรง เข้าร่วมประชุม 9 ครั้ง

7. นายประทีป เลี่ยวไพรัตน์ เข้าร่วมประชุม 12 ครั้ง

8. ดร.ประมวล เลี่ยวไพรัตน์ เข้าร่วมประชุม 10 ครั้ง

9. นายประหยัด เลี่ยวไพรัตน์ เข้าร่วมประชุม 11 ครั้ง

10. ดร.ชวิน เอี่ยมโสภณา เข้าร่วมประชุม 12 ครั้ง

11. นายวิสิทธิ์ น้อยพันธุ์ เข้าร่วมประชุม 12 ครั้ง

12. นางบุญศรี เลี่ยวไพรัตน์ เข้าร่วมประชุม 12 ครั้ง

13. นางสาวสุจิตรา เตชะนาวากุล เข้าร่วมประชุม 11 ครั้ง

14. ดร.นราศรี ไววนิชกุล เข้าร่วมประชุม 12 ครั้ง

12) คณะกรรมการชุดย่อย

  นอกจากคณะกรรมการบริษัทฯแล้ว บริษัทฯยังมีคณะกรรมการชุดย่อยอีก 2 คณะ คือ
  คณะกรรมการบริหาร และคณะกรรมการตรวจสอบ โดยมีการกำหนดอำนาจหน้าที่ไว้อย่างชัดเจน

13) ระบบการควบคุมภายในและการตรวจสอบภายใน

  บริษัทฯให้ความสำคัญต่อระบบการควบคุมภายในทั้งระดับผู้บริหารและระดับปฏิบัติการ
  โดยได้กำหนดหน้าที่แต่ละหน่วยงานอย่างชัดเจน
  มีการควบคุมดูแลการใช้ทรัพย์สินของบริษัทฯและบริษัทฯย่อยเพื่อให้เกิดประโยชน์สูงสุด
  และมีระบบรายงานทางการเงินเสนอต่อผู้บริหารตามสายงานที่รับผิดชอบ

  บริษัทฯได้จัดให้มีหน่วยงานตรวจสอบภายในแยกเป็นหน่วยงานหนึ่งของบริษัทฯโดยทำหน้าที่เกี่ยวกับการควบคุมและการตรวจสอบภายในรวมทั้งการประเมินประสิทธิผลของระบบการควบคุมภายใน
  ระบบการบริหารความเสี่ยง
  และการกำกับดูแลกิจการภายใต้การกำกับของคณะกรรมการตรวจสอบ
  รายละเอียดแสดงเพิ่มเติมในหัวข้อการควบคุมภายใน

14) รายงานของคณะกรรมการ

  คณะกรรมการบริษัทฯเป็นผู้รับผิดชอบต่องบการเงินและงบการเงินรวมของบริษัทฯและบริษัทย่อย
  โดยงบการเงินดังกล่าวจัดทำขึ้นตามมาตรฐานการบัญชีที่รับรองทั่วไปในประเทศไทย
  รวมทั้งเปิดเผยข้อมูลสำคัญอย่างเพียงพอในหมายเหตุประกอบงบการเงิน

15) ความสัมพันธ์กับผู้ลงทุน

  บริษัทฯได้เปิดเผย ปรับปรุง
  และจัดส่งข้อมูลตามมาตรฐานและเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  รวมทั้งตลาดหลักทรัพย์แห่งประเทศไทย และยังมีการเปิดเผยข้อมูลผ่าน Website
  ของบริษัทฯอีกทางหนึ่งด้วย เพื่อให้นักลงทุน ผู้ถือหุ้น นักวิเคราะห์
  และผู้สนใจทั่วไปสามารถศึกษาข้อมูลของบริษัทฯได้ตลอดเวลา

  นอกจากนี้บริษัทฯยังได้จัดให้มีหน่วยงานรับผิดชอบงานดูแลเกี่ยวกับนักลงทุนสัมพันธ์ (Investor
  Relations) เพื่อทำหน้าที่ในการเปิดเผยข้อมูลกับนักลงทุนสถาบัน ผู้ถือหุ้น
  นักวิเคราะห์ทั่วไปและภาครัฐที่เกี่ยวข้อง

16) นโยบายและวิธีการดูแลผู้บริหารในการนำข้อมูลภายในไปใช้

  บริษัทฯกำหนดให้มีการจัดทำรายงานการถือครองหลักทรัพย์ในบริษัทฯของกรรมการ และ/หรือ
  ผู้บริหาร และคู่สมรส ตลอดจนบุตรที่ยังไม่บรรลุนิติภาวะ
  ตามแบบที่กำหนดในประกาศสำนักงานคณะกรรมการกำกับหลักทรัพย์และตลาดหลักทรัพย์ที่ สจ.
  14/2540 เรื่องการจัดทำและเปิดเผยรายงานการถือหลักทรัพย์
  และส่งสำเนารายงานให้แก่บริษัทฯวันเดียวกับวันที่ส่งรายงานต่อสำนักงานก.ล.ต.
  ภายในระยะเวลา ดังต่อไปนี้

  รายงานการถือหลักทรัพย์ต่อสำนักงานเป็นครั้งแรก (แบบ 59-1) ภายใน 30 วัน
  นับแต่วันปิดการเสนอขายหลักทรัพย์ต่อประชาชน
  หรือวันที่ได้รับการแต่งตั้งให้ดำรงตำแหน่งเป็นผู้บริหารรายงานการเปลี่ยนแปลงการถือหลักทรัพย์
  (แบบ 59-2) ทุกครั้งเมื่อมีการซื้อ ขาย โอน หรือ รับโอนหลักทรัพย์ ทั้งนี้ภายใน 3
  วันทำการนับแต่วันที่มีการซื้อ ขาย โอน หรือ รับโอนหลักทรัพย์ นั้น

  สำหรับการดูแลเรื่องการใช้ข้อมูลภายในนั้น บริษัทฯ จะกำหนดคณะทำงานดูแลงานต่างๆ
  เฉพาะเรื่องและเตือนให้ผู้ปฏิบัติงานระมัดระวังการเก็บรักษาข้อมูลต่างๆ
  หากจำเป็นต้องเปิดเผยข้อมูลใดๆ จะมีการกำหนดบุคคลเป็นการเฉพาะ
  เพื่อทำหน้าที่เปิดเผยข้อมูลเท่านั้น

  อนึ่ง ข้อบังคับบริษัทฯ ข้อที่ 28 กำหนดว่า กรรมการต้องแจ้งให้บริษัทฯ ทราบโดยไม่ชักช้า
  หากมีส่วนได้เสียในสัญญาที่ทำกับบริษัทฯ หรือถือหุ้นหรือหุ้นกู้เพิ่มขึ้นหรือลดลงในบริษัทฯ
  หรือบริษัทในเครือ
  บริษัทฯได้กำหนดบทลงโทษในเรื่องการนำข้อมูลภายในไปใช้ในประกาศเรื่องระเบียบวินัยและข้อบังคับของพนักงาน
  โดยมีกำหนดโทษสูงสุดถึงขั้นเลิกจ้าง

-   
-   
-   

  9.6 บุคลากร

  ณ วันที่ 31 ธันวาคม 2546 บริษัทฯ มีพนักงานในธุรกิจสายซีเมนต์จำนวนทั้งสิ้น 3,777 คน
  และมีพนักงานในธุรกิจเม็ดพลาสติกจำนวน 83 คน พิจารณาจากผังองค์กร (ตามเอกสารแนบ 1)
  และ ณ วันที่ 31 ธันวาคม 2546บริษัทฯ มีผู้บริหารทั้งสิ้น 44 คน

  ในปี 2546 ผลตอบแทนรวม ซึ่งเป็นเงินเดือน โบนัส ค่าล่วงเวลา และค่าจ้างของพนักงาน
  (รวมค่าตอบแทนของกรรมการบริษัทฯ) เป็นจำนวนทั้งสิ้น 1,155 ล้านบาท

  บริษัทฯ ตระหนักในความสำคัญของบุคลากรเป็นอย่างยิ่ง เพราะถือว่าบุคลากรเป็นทรัพยากรที่มีค่า
  มีความสำคัญในการนำมาซึ่งความสำเร็จและความเจริญก้าวหน้าของบริษัทฯ ดังนั้นบริษัทฯ
  จึงมีนโยบายในการพัฒนาประสิทธิภาพของพนักงานทุกระดับให้มีความรู้
  ความเข้าใจและมีทักษะในการปฏิบัติงานอย่างต่อเนื่อง
  โดยมีหลักสูตรฝึกอบรมประจำปีอย่างเป็นระบบ ทั้งในส่วนสำนักงานใหญ่และโรงงานสระบุรี ดังนี้

ส่วนสำนักงานใหญ่

- การฝึกอบรมภายใน (In-house Training) แบ่งเป็นหลักสูตรเฉพาะด้าน ดังนี้

1) หลักสูตรด้านบริหาร เช่น ความรู้เกี่ยวกับคอมพิวเตอร์ EQ เพื่อความสำเร็จในการปฏิบัติงาน
การจัดการสมัยใหม่สำหรับหัวหน้างาน การบริหารงานจัดส่งอย่างมีประสิทธิภาพ
การวางแผนเชิงกลยุทธ์ภายใต้สภาวะผันผวนทางธุรกิจ การขายในตลาดธุรกิจอุตสาหกรรม
ธุรกิจปูนซีเมนต์กับการแข่งขันในตลาดโลก

2) หลักสูตรด้านระบบคุณภาพ ISO 9000

3) หลักสูตรพิเศษ (ตามนโยบายจากผู้บริหารหรือตามสภาพการณ์ความจำเป็นเร่งด่วน)

- การฝึกอบรมภายนอก (External Training)
เป็นการส่งพนักงานไปเข้ารับการอบรมหรือสัมมนากับสถาบันจัดการอบรมภายนอก

- การฝึกอบรมความรู้ในงาน (OJT : On the job Training)

- การฝึกอบรมโครงการด้านความปลอดภัยอาชีวอนามัย

ส่วนโรงงานสระบุรี

- การฝึกอบรมภายใน (In-house Training) แบ่งเป็นหลักสูตรเฉพาะด้าน ดังนี้

  1) หลักสูตรด้านบริหารการจัดการทั่วไป เช่น การบำรุงรักษาแบบทวีผล

  2) หลักสูตรด้านระบบคุณภาพ ISO 9002 และ ISO 14001

  3) หลักสูตรด้านการเพิ่มผลผลิต

  4) หลักสูตรด้านความปลอดภัยและอาชีวอนามัย

  5) หลักสูตรด้านเทคนิค / การผลิต / ซ่อมบำรุง จำนวน 95 หลักสูตร

- การฝึกอบรมภายนอก (External Training)

- การฝึกอบรมความรู้ในงาน (OJT : On the job Training)

  ขณะเดียวกัน บริษัทฯ
  ยังมีกิจกรรมที่ส่งเสริมและพัฒนาคุณภาพชีวิตและคุณภาพการทำงานให้แก่พนักงาน เช่น
  กิจกรรมด้านเพิ่มผลผลิต เช่น 5ส / TQM / QCC / การประหยัดพลังงาน
  กิจกรรมส่งเสริมความปลอดภัยในการทำงานและอาชีวอนามัย
  กิจกรรมด้านสิ่งแวดล้อมที่สอดคล้องและเกี่ยวข้องกับระบบ ISO 14001

  ทั้งนี้ ในระยะ 3 ปีที่ผ่านมา บริษัทฯ ไม่มีการเปลี่ยนแปลงจำนวนพนักงานอย่างมีนัยสำคัญ
  หรือมีข้อพิพาทด้านแรงงานที่สำคัญ